Ένωση Βιβλιοθηκών Νέας Υόρκης

Η Ένωση Βιβλιοθηκών Νέας Υόρκης (αγγλ.New York Library Association - NYLA) ιδρύθηκε το 1890 και αποτελεί τον οργανισμό ο οποίος εκπροσωπεί, υποστηρίζει και υπερασπίζεται τις βιβλιοθήκες όλων των τύπων, καθώς και το προσωπικό που εργάζεται σε αυτές εντός της Νέας Υόρκης. Η NYLA διευθύνεται από ένα Συμβούλιο (Council) 19 μελών, το οποίο είναι υπεύθυνο για τη συνολική διαχείριση της ένωσης. Το έργο του Συμβουλίου υποστηρίζουν και ενισχύουν Μόνιμες (Standing Committees) και Ειδικές Επιτροπές (Special Committees), εκ των οποίων η Εκτελεστική Επιτροπή (Executive Committee) ορίζει τον Εκτελεστικό Διευθυντή (Executive Director) της ένωσης.

 Η NYLA ιδρύθηκε το 1890 από τον Melvil Dewey, τον George W. Curtis και τον Andrew Draper κατά τη λήξη της ετήσιας σύγκλησης του Πανεπιστημίου της Πολιτείας της Νέας Υόρκης. Το 1929 υιοθετήθηκε ένα προσωρινό καταστατικό μέγιστης ισχύος έως πέντε έτη, το οποίο παρατάθηκε για 5 επιπλέον έτη ώσπου το 1946 υιοθετήθηκε το μόνιμο καταστατικό της NYLA, σύμφωνα με το οποίο η ένωση συνεργάζεται με την Αμερικάνικη Ένωση Βιβλιοθηκών (American Library Association – ALA). Με την πάροδο των χρόνων ο αριθμός των μελών αυξήθηκε και η NYLA απέκτησε νέα υπόσταση αυξάνοντας την επιρροή και το κύρος της . Μέσα από το σύνολο των δραστηριοτήτων της, η NYLA επιδιώκει να συμβάλλει στην προώθηση του έργου των βιβλιοθηκών και των βιβλιοθηκονόμων της Νέας Υόρκης. Σύμφωνα με τη δήλωση αποστολής που αναφέρεται στον κανονισμό της NYLA, η βασική της επιδίωξη είναι να παρέχει καθοδήγηση κατά την ανάπτυξη, την προώθηση και τη βελτίωση των υπηρεσιών των βιβλιοθηκών και της πληροφόρησης, καθώς και της Βιβλιοθηκονομίας, προκειμένου να διευκολύνει τη μάθηση, την ποιότητα ζωής και τη διασφάλιση ίσων ευκαιριών για όλους τους κατοίκους της Νέας Υόρκης. Η NYLA εκπροσωπεί τις βιβλιοθήκες, το προσωπικό τους και τους φοιτητές των Σχολών Βιβλιοθηκονομίας από όλη την πολιτεία της Νέας Υόρκης. Τα μέλη της διακρίνονται σε Μεμονωμένα άτομα ως μέλη (Personal Members) και Ιδρύματα (Organizational Members) και υποδιαιρούνται περαιτέρω στις εξής κατηγορίες : Μεμονωμένα άτομα ως μέλη: Νέα Μέλη (First-Time Member) Τακτικά μέλη (Regular Members) Φίλοι (Trustee/Friend) Συνταξιούχοι/ Άνεργοι (Retired/Unemployed) Βοηθητικό προσωπικό βιβλιοθηκών (Library Assistant/Support Staff) Φοιτητές (Student)Ιδρύματα: "Φιλικές" Ομάδες (Friends Group) Σχολές Βιβλιοθηκονομίας και Επιστήμης της Πληροφόρησης (Library/Information Science School) Μη κερδοσκοπικά ή Δημόσια Ιδρύματα (Not-for-Profit or Public Institution) Συνεργαζόμενοι Οργανισμοί (Affiliate Organization) Κερδοσκοπικοί Οργανισμοί (For-Profit Organization) Άλλα μέλη Κοινή Συμμετοχή Φοιτητών (Joint Student Membership) Κοινή Συμμετοχή Προσωπικού Υποστήριξης (Joint Support Staff Membership) Η NYLA αποτελεί μια επαγγελματική ένωση, η οποία εκπροσωπεί τις βιβλιοθήκες και εργάζεται για την ενδυνάμωση του έργου τους, καθώς και για την υποστήριξη των φοιτητών των Σχολών Βιβλιοθηκονομίας. Αναλυτικότερα, διοργανώνει εκπαιδευτικά προγράμματα, παρέχει ευκαιρίες δικτύωσης και προβαίνει σε ενημερωτικές πρωτοβουλίες, όπως είναι το τριμηνιαίο ενημερωτικό δελτίο, «NYLA Bulletin» και το εβδομαδιαίο ενημερωτικό δελτίο ηλεκτρονικού ταχυδρομείου «News You Can Use». Παράλληλα, διεξάγει ένα ετήσιο συνέδριο (Annual Conference) όπου προβάλλονται αναδυόμενα και προϋπάρχοντα ζητήματα του χώρου των βιβλιοθηκών και παρέχει στα μέλη της μια σειρά από υπηρεσίες και προϊόντα, προκειμένου να καλύψει τις πληροφοριακές τους ανάγκες. Επιπρόσθετα, αναγνωρίζει τα επιτεύγματα και τη σημαντική συνεισφορά ορισμένων μελών της στη βιβλιοθηκονομική κοινότητα με την απονομή τιμητικών βραβεύσεων, υποτροφιών για φοιτητές των Σχολών Βιβλιοθηκονομίας, καθώς επίσης και με την χρηματοδότηση συγκεκριμένων προγραμμάτων. Επίσημη ιστοσελίδα της NYLA Αρχειοθετήθηκε 2013-05-08 στο Wayback Machine.(Αγγλικά) Επίσημη ιστοσελίδα της Αμερικάνικης Ένωσης Βιβλιοθηκών (ALA)(Αγγλικά) Επίσημη ιστοσελίδα της Ένωσης Βιβλιοθηκών και Πληροφόρησης Αυστραλίας (ALIA) Αρχειοθετήθηκε 2008-07-23 στο Wayback Machine.(Αγγλικά) Επίσημη ιστοσελίδα της Αμερικάνικης Ένωσης Θεολογικών Βιβλιοθηκών (ATLA)(Αγγλικά) Επίσημη ιστοσελίδα της Ένωσης Βιβλιοθηκών του Χονγκ Κονγκ (HKLA)(Αγγλικά)